《入辰州界道中用頔子韵》
宋代·王庭圭

路入荒溪恶，波穿乱石跳。骑驴行木杪，避水转山腰。

倒挂猿当道，横过竹渡桥。吾生本如寄，岁晚尚飘飖。

作者简介：（1080—1172）宋吉州安福人，字民瞻，号卢溪。徽宗政和八年进士。为茶陵丞，有能政。高宗绍兴中，胡铨上疏乞斩秦桧等，谪新州，庭圭独以诗送行。绍兴十九年，坐讪谤编管辰州。桧死，许自便。孝宗即位，除国子监主簿。乾道中除直敷文阁。博学兼通，工诗，尤精于《易》。有《卢溪集》、《易解》、《沧海遗珠》等。